BKD เพิ่มเป้ารายได้ปีนี้โต 45% คาดสรุปซื้อโครงการมาพัฒนาต่อ 3-4 โครงการปีนี้
BKD ปรับเพิ่มเป้ารายได้ปีนี้โต 45% มาที่ 1.3 พันลบ. จากเดิมคาดโต 20% มองอัตรากำไรสุทธิปีนี้ที่ 13% จากปีก่อน 10.5% คาดสรุปซื้อสินทรัพย์ขายทอดตลาด 3-4 โครงการ มูลค่า 1 พันลบ. เพื่อนำมาพัฒนาต่อในปีนี้
9 มิ.ย. 2558

บริษัท บางกอก เดคคอน จำกัด (มหาชน) หรือ BKD ระบุว่า บริษัทได้ปรับเพิ่มเป้ารายได้ในปีนี้เพิ่มเป็นเติบโต 45% มาที่ 1.3 พันล้านบาท จากเดิมที่คาดว่าจะเติบโต 20% และอัตรากำไรสุทธิจะเพิ่มขึ้นเป็น 13% จากปีก่อน 10.5% เนื่องจากบริษัทได้รับงานใหม่เข้ามาอย่างต่อเนื่อง ซึ่งสิ้นปีคาดว่าจะมีงานในมือ(Backlog) เพิ่มเป็น 2.5 พันล้านบาท จากปัจจุบันอยู่ที่ 1.5 พันล้านบาท
ขณะที่บริษัทเตรียมสรุปการเจรจาซื้อสินทรัพย์ขายทอดตลาด 3-4 โครงการ มูลค่ารวมประมาณ 1 พันล้านบาท เพื่อนำมาพัฒนาต่อภายในปีนี้
 